Dallasdakı hadisə 2001-ci ildən bəri polis üçün ən ölümcül hücumdur
Cümə axşamı anti-polis aksiyaları zamanı beş polis zabiti snayper atəşi ilə öldürülüb.
Cümə axşamı Dallas şəhərində snayper atəşi nəticəsində öldürülüb. Hadisə ABŞ hüquq-mühafizə orqanlarına son 100 ildə edilmiş ən dəhşətli hücumdur. Anti-polis aksiyaları zamanı baş verən insidentdə beş polis işçisinin həlak olduğu təsdiqlənib. Lakin Dallas Polis Departamenti bu rəqəmin artacağından narahatdır. Hadisə zamanı əlavə altı polisin ağır yaralandığı deyilir. Milli Hüquq Təhlükəsizlik Zabitləri Xatirə Fondunun açıqladığı hesabat hücumun ABŞ polis zabitlərinə qarşı törədilmiş ən dəhşətli ölüm hadisəsi olduğunu deyir. 2001-ci il sentyabr ayının 11-də baş verən terror hadisəsi zamanı 71 zabit həlak olmuşdu. Polisə qarşı törədilmiş digər hücum 1917-ci ildə Viskonsin ştatının Miluoki şəhərində polis bölməsində bombanın partladılması nəticəsində baş vermişdi. Hadisə zamanı 9 polis işçisi həyatını itirmişdi. Polislərə qarşı törədilmiş hücumlara 1995-ci ildə Oklahoma şəhərində federal binanın həyətində baş vermiş bomba partlayışı nəticəsində həlak olan 8 zabit və 1929-ci ildə Kolorado dövlət həbsxanasında baş verən hücum zamanı həlak olan 8 nəzarətçi də daxildir. Xatirə Fondunun statistiklərinə görə 51 hüquq mühafizəçisi 2016-cı ildə vəzifəsini icra edərkən öldürülüb. 2015-ci ildə isə vəzifə başında öldürülən polis zabitlərinin sayı 58-dir.